ක්‍රිකට් ලොව වාර්තා පිට වාර්තා තැබූ ජගත් ක්‍රිකට් පිටියේ සුපිරි තරුව සචින් තෙන්ඩුල්කාර්ට සිය ජීවිතයේ කිසි දිනෙක ශ්‍රී ලංකාව අමතක නොවන බව පවසයි. 2009 අගභාගයේදී ක්‍රිකට් පිටියෙන් සමුගන්නට තරම් බරපතල ආබාධයක් ඇතිවූ විට ජනාධිපති මහින්ද රාජපක්ෂ මහතාගේ නියමයෙන් වෛද්‍ය ඒලියන්ත වයිට් මහතා කළ ප්‍රතිකාරයට ඔහුගේ කෘතවේදීත්වය නිරන්තරව හිමිවීම එයට ප්‍රධාන හේතුවයි.සචින්ගේ බිරිද වෛද්‍ය අන්ජලිකා තෙන්ඩුල්කාර් ද සමග ශ්‍රී ංකාවට පැමිණ වෛද්‍ය ඒලියන්ත වයිට් මහතාගේ ප්‍රතිකාර ලබා ආබාධය සදහටම සුවකර ගත්තේය.බොහෝ කළක් දණහිසේ ආබාධයෙන් වේදනාවට පත්වූ සචින් ලැබූ පුනර්ජීවයෙන් පසුව දකුණු අපි‍්‍රකාවට එරෙහිව 2010 පෙබරවාරියේදී නොදැවී ලකුණු 200ක් ලබා ලෝක වාර්තාවක් පිහිටුවිය.